L’Agència Jove llança un nou curs de Currículum 2.0
2025-07-24

El servei dedicat als joves de l’Ajuntament de Burjassot, l’Agència Jove, ha llançat un nou curs de Currículum 2.0 per a millorar l’ocupabilitat, dirigit a joves a partir de 16 anys. Curs totalment gratuït que desenvoluparà del 23 de maig al 8 de juny, els dilluns i dimecres de 12:30 a 14 hores, en l’Aula de Noves Tecnologies de l’Institut Municipal de Cultura i Joventut de Burjassot, en la Casa de Cultura.

La inscripció per al curs pot realitzar-se ja, en la Seu Electrònica de l’IMCJB, allotjada en la web de l’IMCJB, www.imcjb.net, on també es pot consultar tota la informació, o en la web municipal, www.burjassot.org. Realitzant en curs satisfactòriament es pot obtenir un crèdit de lliure elecció de la Universitat de València.

El curs de Currículum 2.0 està pensat per a ensenyar a utilitzar als joves els recursos que ofereix la Web 2.0 per a crear i difondre el seu currículum, aprofitant amb açò noves oportunitats i rendibilitzar els seus esforços. També es treballaran eines i claus del currículum tradicional. A més, els alumnes podran conéixer les tendències i les claus del mercat laboral actual per a poder posicionar-se de la millor manera possible.